DECIZIA CONSILIULUI
din 3 iunie 2008
de abrogare a Deciziei 2005/730/CE privind existența unui deficit excesiv în Portugalia
(2008/561/CE)
CONSILIUL UNIUNII EUROPENE,
având în vedere Tratatul de instituire a Comunității Europene, în special articolul 104 alineatul (12),
având în vedere recomandarea Comisiei,
întrucât:
(1)
Prin Decizia 2005/730/CE a Consiliului (1), în urma unei recomandări a Comisiei în conformitate cu articolul 104 alineatul (6) din tratat, s-a decis că în Portugalia există un deficit excesiv. Consiliul a constatat că deficitul public general estimat era de 6,2 % din PIB în 2005, depășind valoarea de referință de 3 % din PIB din tratat, în timp ce datoria publică brută era estimată la 66,5 % din PIB, peste valoarea de referință din tratat, de 60 % din PIB.
(2)
La 20 septembrie 2005, în conformitate cu articolul 104 alineatul (7) din tratat și cu articolul 3 alineatul (4) din Regulamentul (CE) nr. 1467/97 al Consiliului din 7 iulie 1997 privind accelerarea și clarificarea aplicării procedurii de deficit excesiv (2), Consiliul a adresat Portugaliei o recomandare, în baza unei recomandări a Comisiei, în vederea soluționării situației de deficit excesiv până cel târziu în 2008. Recomandarea a fost făcută publică.
(3)
În conformitate cu articolul 104 alineatul (12) din tratat, o decizie a Consiliului privind existența unui deficit excesiv urmează să fie abrogată atunci când deficitul excesiv din statul membru în cauză a fost, în opinia Consiliului, corectat.
(4)
În conformitate cu Protocolul privind procedura aplicabilă deficitelor excesive anexat la tratat, Comisia furnizează datele pentru punerea în aplicare a procedurii. Ca parte a aplicării acestui protocol, statele membre trebuie să transmită datele privind deficitele și datoria publică și alte variabile conexe de două ori pe an, înainte de 1 aprilie și respectiv 1 octombrie, în conformitate cu articolul 4 din Regulamentul (CE) nr. 3605/93 al Consiliului din 22 noiembrie 1993 privind aplicarea Protocolului privind procedura aplicabilă deficitelor excesive anexat la Tratatul de instituire a Comunității Europene (3).
(5)
Pe baza datelor furnizate de Comisie (Eurostat) în conformitate cu articolul 8g alineatul (1) din Regulamentul (CE) nr. 3605/93, ca urmare a notificării din partea Portugaliei înainte de 1 aprilie 2008 și pe baza previziunilor din primăvara 2008 ale serviciilor Comisiei, se înregistrează următoarele concluzii:
-
deficitul public s-a redus de la 6,1 % din PIB în 2005 la 3,9 % din PIB în 2006 și la 2,6 % din PIB în 2007, ceea ce este sub valoarea de referință a deficitului de 3 % din PIB cu un an înainte de termenul fixat de Consiliu. Această ultimă valoare este comparabilă cu obiectivul de 3 % din PIB, stabilită în versiunea actualizată a programului de stabilitate al Portugaliei din decembrie 2007;
-
atât reducerea raportului cheltuieli publice-PIB, cât și creșterea raportului venituri-PIB au contribuit la ameliorarea soldului public. Rata cheltuielilor a scăzut cu 1 puncte procentuale din PIB în 2006 și cu aproape puncte procentuale din PIB în 2007. În paralel, rata veniturilor publice a crescut cu aproximativ de punct procentual din PIB atât în 2006, cât și în 2007. Consolidarea fiscală s-a bazat în principal pe măsuri structurale, cu contribuția marginală a unei operațiuni excepționale reprezentând 0,1 % din PIB în 2007. Ameliorarea soldului structural (soldul ajustat ciclic, exceptând măsurile cu caracter excepțional și alte măsuri temporare) se estimează la 2 puncte procentuale din PIB în 2006 și, respectiv, la 1 punct procentual din PIB în 2007, aliniindu-se astfel recomandării Consiliului în conformitate cu articolul 104 alineatul (7) din tratat de reducere a soldului structural cu 1,5 % din PIB în 2006 și cu cel puțin % din PIB în 2007;
-
pentru 2008, previziunile din primăvara anului 2008 ale serviciilor Comisiei estimează o reducere în continuare a deficitului până la 2,2 % din PIB, datorită, în special, unor venituri suplimentare, execuția bugetară beneficiind de pe urma unei operațiuni excepționale cu efect de reducere a deficitului cu 0,2 % din PIB. Aceasta este în mare măsură în conformitate cu obiectivul oficial privind deficitul de 2,4 % din PIB, stabilit în programul de stabilitate actualizat în decembrie 2007 al Portugaliei, precum și cu obiectivul revizuit de 2,2 % din PIB anunțat de autoritățile portugheze la sfârșitul lunii martie 2008. Pentru 2009, previziunea din primăvară proiectează, în condițiile de menținere a politicii, un deficit public de 2,6 % din PIB. Aceasta indică faptul că deficitul a fost adus sub valoarea de referință de 3 % din PIB într-o manieră fiabilă și durabilă;
-
cu toate acestea, se prevede o creștere a soldului structural în 2008 cu aproximativ puncte procentuale din PIB și, în condițiile menținerii politicii, o scădere a acestuia cu puncte procentuale din PIB în 2009. Această evoluție trebuie privită din perspectiva necesității de a înregistra progrese în sensul atingerii obiectivului pe termen mediu (OTM) pentru poziția bugetară, ceea ce, pentru Portugalia, înseamnă un deficit structural de 0,5 % din PIB;
-
datoria publică s-a diminuat de la 64,7 % din PIB în 2006 la 63,6 % în 2007. Se estimează că datoria publică va atinge aproximativ 64 % din PIB în 2009, din cauza creșterii lente a PIB și a deficitului public încă relativ ridicat, prevăzute în previziunile economice din primăvara anului 2008 ale serviciilor Comisiei.
(6)
Din punctul de vedere al Consiliului, deficitul excesiv în Portugalia a fost corectat și, în consecință, Decizia 2005/730/CE ar trebui să fie abrogată,
ADOPTĂ PREZENTA DECIZIE:
Articolul 1
Dintr-o evaluare globală rezultă că situația deficitului excesiv din Portugalia a fost corectată.
Articolul 2
Decizia 2005/730/CE se abrogă.
Articolul 3
Prezenta decizie se adresează Republicii Portugheze.
Adoptată la Luxemburg, 3 iunie 2008.